9 Fa Jehofa a ne a bua le Jeremia la ntlha, Jeremia o ne a leka go dira diipato. Seno se re thusa go lemoga gore bopelokgale le go tlhomama tse Jeremia a neng a di bontsha moragonyana e ne e se tsa tlholego fela. Maatla a a fetang a a tlwaelegileng a Jeremia a neng a a bontsha ka nako ya tiro ya gagwe ya go porofeta, tota a ne a dirwa ke go ikaega ka botlalo ka Modimo. Tota, Jehofa o ne a na le moporofeti yono “jaaka yo o thata yo o boifisang” ka gore o ne a ema Jeremia nokeng mme a mo nonotsha gore a kgone go diragatsa kabelo ya gagwe. (Jer. 20:11) Jeremia o ne a itsege ka bopelokgale thata jaana, mo ka nako ya bodiredi jwa ga Jesu mo lefatsheng, bangwe ba neng ba akanya gore Jesu ke Jeremia yo o tsogileng mo baswing!—Math. 16:13, 14.